CELEX: 62016TA0339
Language: hr
Date: 2018-12-13 00:00:00
Title: Spojeni predmeti T-339/16, T-352/16 i T-391/16: Presuda Općeg suda od 13. prosinca 2018. – Ville de Paris, Ville de Bruxelles i Ayuntamiento de Madrid protiv Komisije („Okoliš — Uredba (EU) 2016/646 — Onečišćujuće emisije iz lakih osobnih i gospodarskih vozila (Euro 6) — Određivanje vrijednosti emisije dušikovih oksida koje ne smiju biti prekoračene (NTE) prilikom ispitivanja stvarnih emisija tijekom vožnje u stvarnim uvjetima (RDE) — Tužba za poništenje — Ovlast općinskog tijela u području zaštite okoliša da ograniči promet nekim vozilima — Izravan utjecaj — Dopuštenost — Nenadležnost Komisije — Poštovanje viših pravnih normi — Izmjena učinaka poništenja tijekom vremena — Izvanugovorna odgovornost — Naknada navodne štete imidžu i ugledu”)

4.3.2019   
            
            
               HR
            
            
               Službeni list Europske unije
            
            
               C 82/42
            
         
      Presuda Općeg suda od 13. prosinca 2018. – Ville de Paris, Ville de Bruxelles i Ayuntamiento de Madrid protiv Komisije
      (Spojeni predmeti T-339/16, T-352/16 i T-391/16) (1)
      
      ((„Okoliš - Uredba (EU) 2016/646 - Onečišćujuće emisije iz lakih osobnih i gospodarskih vozila (Euro 6) - Određivanje vrijednosti emisije dušikovih oksida koje ne smiju biti prekoračene (NTE) prilikom ispitivanja stvarnih emisija tijekom vožnje u stvarnim uvjetima (RDE) - Tužba za poništenje - Ovlast općinskog tijela u području zaštite okoliša da ograniči promet nekim vozilima - Izravan utjecaj - Dopuštenost - Nenadležnost Komisije - Poštovanje viših pravnih normi - Izmjena učinaka poništenja tijekom vremena - Izvanugovorna odgovornost - Naknada navodne štete imidžu i ugledu”))
      (2019/C 82/48)
      Jezici postupka: španjolski i francuski
      
         Stranke
      
      
         Tužitelj u predmetu T-339/16: Ville de Paris (Francuska) (zastupnik: J. Assous, odvjetnik)
      
         Tužitelj u predmetu T-352/16: Ville de Bruxelles (Belgija) (zastupnici: M. Uyttendaele i S. Kaisergruber, odvjetnici)
      
         Tužitelj u predmetu T-391/16: Ayuntamiento de Madrid (Španjolska) (zastupnik: F. Zunzunegui Pastor, odvjetnik)
      
         Tuženik: Europska komisija (zastupnici: A. C. Becker, E. Sanfrutos Cano i J.-F. Brakeland, agenti)
      
         Predmet
      
      S jedne strane, zahtjevi na temelju članka 263. UFEU-a kojima se traži poništenje Uredbe Komisije (EU) 2016/646 od 20. travnja 2016. o izmjeni Uredbe (EZ) br. 692/2008 u pogledu emisija iz lakih osobnih i gospodarskih vozila (Euro 6) (SL 2016., L 109, str. 1.), i, s druge strane, zahtjev na temelju članka 268. UFEU-a kojim se traži naknada štete koju je grad Pariz pretrpio zbog donošenja te uredbe.
      
         Izreka
      
      
                  1.
               
               
                  Točka 2. Priloga II. Uredbi Komisije (EU) 2016/646 od 20. travnja 2016. o izmjeni Uredbe (EZ) br. 692/2008 u pogledu emisija iz lakih osobnih i gospodarskih vozila (Euro 6) poništava se u dijelu u kojem u točkama 2.1.1 i 2.1.2 Priloga III. A Uredbi Komisije br. 692/2008 od 18. srpnja 2008. o primjeni Uredbe (EZ) br. 715/2007 utvrđuje vrijednost konačnog faktora sukladnosti CF onečišćujuća tvar i vrijednost privremenog faktora sukladnosti CF onečišćujuća tvar za masu dušikovih oksida.
               
            
                  2.
               
               
                  Tužbe se u preostalom dijelu odbijaju.
               
            
                  3.
               
               
                  Učinci odredbe poništene na temelju točke 1. ove izreke ostaju na snazi do donošenja nove uredbe koja će zamijeniti te odredbe, u razumnom roku koji ne smije prekoračiti dvanaest mjeseci počevši od datuma stupanja na snagu učinaka ove presude.
               
            
                  4.
               
               
                  Europska komisija snosit će vlastite troškove, kao i polovicu troškova grada Pariza, grada Bruxellesa i ayuntamiento de Madrid.
               
            
         (1)  SL C 314, 29. 8. 2016.